**ՍԵՂՄԱԳԻՐ**

**ՀՀ ԳՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ԾԱՌԱՅՈՒԹՅԱՆ ԿՈՂՄԻՑ**

**2015 ԹՎԱԿԱՆԻ ԳԵՐԱԿԱ ԽՆԴԻՐՆԵՐԻ ԵՎ ԳՈՐԾՈՒՆԵՈՒԹՅԱՆ ՄԻՋՈՑԱՌՈՒՄՆԵՐԻ ԾՐԱԳՐԻ ԻՐԱԿԱՆԱՑՄԱՆ ԱՐԴՅՈՒՆՔՆԵՐԻ**

ՀՀ կառավարության 2015 թվականի հունվարի 15-ի ՀՀ կա­ռա­վարության 2015 թվականի գերակա խնդիր­ների և գոր­ծու­նեու­թյան միջոցա­ռումների ծրագիրը հաստատելու մասին N 111-Ն որոշմամբ սահմանված համապատասխան գերակա խնդիրների և միջոցառումների կատարումն ապահովելու նպատակով ՀՀ գյուղատնտեսության նախարարության սննդամթերքի անվտանգության պետական ծառայության /Ծառայություն/ կողմից իրականացվել են հետևյալ աշխատանքները.

**Միջոցառումների ծրագրի 16-րդ կետ.**

**«Պեստիցիդների և ագրոքիմիկատների արտադրությանը և շրջա­նառությանը ներկայաց­վող պահանջները սահ­մանելու և Հայաս­տանի Հանրապե­տու­թյան կառավարության 2005 թվականի նոյեմբերի 3-ի N 1899-Ն որոշումն ուժը կորցրած ճանաչելու մասին» ՀՀ կառավա­րու­թյան որոշման նախա­գիծը ՀՀ կառա­վարություն ներ­կայացնելը.**

Մշակվել և ՀՀ կառավարության կողմից 2015 թվականի հոկտեմբերի 15-ին ընդունվել է «Պեստիցիդների և ագրոքիմիկատների արտադրու­թյան, փաթեթավորման և շրջանառության տեխնիկական կանոնակարգը հաստատելու և Հայաստանի Հանրապետության կառավարության 2005 թվականի նոյեմբերի 3-ի N 1899-Ն որոշումն ուժը կորցրած ճանաչելու մասին» N 1195-Ն որոշումը, որով սահմանվել են պեստիցիդների և ագրոքիմիկատների արտադրությանը, փաթեթավորմանը և շրջանառությանը ներկայացվող պահանջները, որոնց պահպանումը կբարձրացնի դրանց անվտանգության մակարդակը, կնվազեցնի ինչպես գյուղատնտեսության մեջ, այնպես էլ շրջակա միջավայրի և մարդու առողջության վրա հնարավոր բացասական հետևանքները: Շրջանառության փուլերում պահանջների սահմանումը կնպաստի պեստիցիդների և ագրոքիմիկատների որակայնության պահպանմանը, որն իր հերթին կբերի գյուղատնտեսական մշակաբույսերի բերքատվության և որակական չափանիշների բարձրացմանը և արտահանման ծավալների ավելացմանը:

**Միջոցառումների ծրագրի 20-րդ կետ.**

**Հայաստանի Հանրապետության կառա­վարության 2006 թվականի հունիսի 29-ի N 993-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը ՀՀ կառավա­­րություն ներկայացնելը.**

Մշակվել և ՀՀ կառավարության կողմից 2015 թվականի նոյեմբերի 26-ին ընդունվել է «Հայաստանի Հանրապետու­թյան կառավարու­թյան 2006 թվա­կանի հունիսի 29-ի N 993-Ն որոշ­ման մեջ փոփոխություն­ներ և լրա­ցումներ կատարելու մասին» N1403-Ն որոշումը, որի ընդունումը պայմանավորված էր 2014 թվականի հունիսի 21-ի ՀՕ-137-Ն «Անասնաբուժության մասին» ՀՀ օրենքի 5-րդ հոդվածի 1-ին մասի 24-րդ կետով, և Հայաստանի Հանրապետության վարչապետի 2014 թվականի հոկտեմբերի 6-ի «Հայաստանի Հանրապետության մի շարք օրենքների կիրարկումն ապահովող միջոցառումների ցանկերը հաստատելու մասին» N 984-Ա որոշման N2 հավելվածի 17-րդ կետով, Հայաստանի Հանրապետությունում սպանդանոցների ցանցի ստեղծման անհրաժեշտությամբ, սպանդի գործընթացի կազմակերպման և իրականացման պահանջները միջազգային փորձին համապատասխանեցնելու պահանջով, ինչպես նաև սպանդանոցներում սպանդի գործընթացի անվտանգության երաշխիքների, սպանդից ստացված մթերքի անվտանգությունը ապահովելու նպատակով:

Իրավական ակտի ընդունմամբ կանոնակարգվել է սպանդանոցներում սպանդի կազմակերպման գործընթացը և սահմանվել են լրացուցիչ պահանջներ, որոնք կլրացնեն սպանդի գործընթացի անվտանգության երաշխիքները և կապահովեն սպանդից ստացված մթերքի անասնաբուժասանիտարական անվտանգությունը և սպառողների առողջությունը:

**Միջոցառումների ծրագրի 21-րդ կետ.**

**«Անասնաբուժական վերա­հսկողության իրա­կանացման միասնական ընթա­ցակարգը հաստատելու մասին» ՀՀ կառա­վա­րու­թյան որոշման նախա­գիծը ՀՀ կառա­վարություն ներ­կայացնելը.**

Ծրագրի նշված կետը ՀՀ կառավարության 2015 թվականի հունիսի 4-ի N 584-Ն որոշմամբ ուժը կորցրած է ճանաչվել, քանի որ 2014 թվականի դեկտեմբերի 7-ին «Սննդամթերքի անվտան­գության պետական վերահսկո­ղության մասին» Հայաստանի Հանրապետության օրենքում կատարված լրացումների և փոփոխությունների արդյունքում, օրենքի N2 հավելվածով սահմանվել է «Հայաստանի Հանրապետության մաքսային սահմանին և Հայաստանի Հանրապետության տարածքում անասնաբուժական վերահսկողության իրականացման միասնական ընթացակարգը»:

Հայաստանի Հանրապետության 2014 թվականի դեկտեմբերի 17-ի ՀՕ-238-Ն օրենքով ուժը կորցրած է ճանաչվել «Անասնաբուժության մասին» ՀՀ օրենքի 6-րդ հոդվածի 1-ին մասի 7-րդ կետը, որի արդյունքում վերացել է սահմանված իրավական ակտի նախագծի ներկայացման իրավական հիմքը և ՀՀ կառավարության կողմից նշված որոշման ընդունման անհրաժեշտությունը:

**Միջոցառումների ծրագրի 26-րդ կետ.**

**Կերի շղթայի օպերատորի գործունեության վերաբերյալ եզրակացության տալու կարգը սահմանելու մասին ՀՀ կառավարության որոշման նախագիծը ՀՀ կառավարություն ներկայացնելը.**

Կերի շղթայի օպերատորի գործունեության վերաբերյալ եզրակացության տալու կարգը սահմանելու մասին ՀՀ կառավարության որոշման նախա­գիծը մշակվել և ներկայացվել է ՀՀ կառավարության քննարկմանը:

Նախագծի ընդունումը կարևորագույն քայլ կհանդիսանա սննդամթերքի անվտանգության միջազգային չափանիշների և պահանջների ներդրման գործընթացում, որով կկարգավորվի կերի և կերային հավելումների արտադրության և շրջանառության փուլերում գործառնություններ իրականացնող կերի շղթայի օպերատորների հետ կապված հարաբերությունները, ինչպես նաև կերի շղթայի օպերատորի գործունեության վերահսկողությունը մարդկանց, կենդանիների առողջության և բարեկեցության, շրջակա միջավայրի վրա, առ այն, որ տվյալ կերային հավելումները արդյունավետ են և բավարարում են անվտանգության պահանջները, ինչպես նաև Հայաստանի Հանրապետությունում կներդրվի միջազգային պահանջներին համապատասխան ազգային նոր իրավական փաստաթուղթ, որը կլրացնի առկա օրենսդրական բացերը:

**Գերակա խնդիրների 14-րդ կետ.**

**Ձկան և մեղրի մեջ մնացորդային նյութերի հսկողության մոնիթորինգային ծրագրի իրականացում**

**- ձկան մեջ մնացորդային նյութերի հսկողության մոնիթորինգային պլանի կազմում.**

Ընդունվել է ՀՀ ԳՆ սննդամթերքի անվտանգության պետական ծառայության պետի 2015 թվականի մարտի 27-ի «Ձկան մեջ մնացորդային նյութերի հսկողության պլանը հաստատելու մասին» N 298-Ա հրամանը:

**-մեղրի մեջ մնացորդային նյութերի հսկողության մոնիթորինգային պլանի կազմում.**

Ընդունվել է ՀՀ ԳՆ սննդամթերքի անվտանգության պետական ծառայության պետի 2015 թվականի հունիսի 12-ի «Անասնահա­մաճարակային մշտա­դի­­տարկում և նմուշառում իրականացնելու մասին» N 642-Ա հրամանը:

**-սահմանված կարգով նմուշառում և նմուշների ներկայացում լաբորատոր փորձաքննության.**

2015 թվականի հունիսի 15-ից մինչև հուլիսի 31-ը Ծառայության աշխատակազմի Արմավիրի, Արարատի, Վայոց Ձորի, Շիրակի և Գեղարքունիքի մարզային կենտրոնների մասնագետ-տեսուչների կողմից իրականացվել է անասնահամաճարակային մշտա­դիտարկում և նմուշառում՝ ձուկ արտադրող և իրացնող և/կամ արտահանող ձկնաբուծական տնտեսություններում (ընդհանուր՝ թվով 97 ձկնաբուծական տնտեսություններում իրականացվել է 151 նմուշառում): Վերցված նմուշներն ուղարկվել են «Հանրապետական անասնաբուժասանիտարիայի և բուսասանիտարիայի լաբորատոր ծառայություն­ների կենտրոն» (այսուհետ՝ «ՀԱԲԼԾԿ») ՊՈԱԿ լաբորատոր փորձաքննության: Փորձաքննությունները կատարվել են, իսկ արդյունքները գտնվում են ամփոփման փուլում:

2015 թվականի սեպտեմբերի 18-ին ընդունվել է Ծառայության պետի «Մեղրում մնացորդային նյութերի հսկո­ղության պլանը հաստատելու, անասնահամաճա­րակային մշտա­դիտարկում և նմուշառում իրականացնելու մասին» N 996-Ա հրամանը, որի համաձայն 2015 թվականի սեպտեմբերի 24-ից մինչև հոկտեմբերի 30-ը Արագածոտնի, Արմավիրի, Արարատի, Տավուշի, Լոռու, Սյունիքի, Կոտայքի, Գեղարքունիքի, Վայոց Ձորի և Շիրակի մարզերում մեղվաբու­ծությամբ զբաղվող տնտե­սություններում իրականացվել է մշտա­դիտարկում և նմուշառում (128 նմուշ), նմուշները ներկայացվել են «ՀԱԲԼԾԿ» ՊՈԱԿ, որտեղ կատարվել են մնացորդային նյութերի հսկողության ծրագրով նախա­տեսված լաբորատոր փորձար­կումներ:

Լաբորատոր փոր­ձաքննության արդյունքները կամ­փոփվեն մինչև 2016 թվականի մարտի 31-ը՝  ՀՀ կառավարության 2014 թվականի օգոստոսի 21-ի N 898-Ն որոշման 5-րդ կետի համաձայն Եվրոպական հանձ­նաժողովի սպառողների և առողջապահության գլխավոր տնօրինություն ներկայացնելու նպատակով:

**-մնացորդային նյութերի բացահայտման և հաստատման լաբորատոր հետազոտությունների իրականացում.**

Հայաստանի Հանրապետության տարածքում իրականացված անասնահամաճարակային մշտա­դիտարկման և նմուշառման արդյունքում վերցված նմուշներն ուղարկվել են «ՀԱԲԼԾԿ» ՊՈԱԿ լաբորատոր փորձաքննության: Փորձաքննությունները կատարվել են, իսկ արդյունքները գտնվում են ամփոփման փուլում:

ՀՀ կառավարության 2014 թվականի նոյեմբերի 6-ի N 46 արձանագրային որոշմամբ սահմանված «2015-2017 թվական­ների Եվրամիության փորձարկման ռեֆերենս մեթոդներով ձկան և մեղրի փորձաքննություններ» ծրագրի իրականացման շրջա­նակներում «ՀԱԲԼԾԿ» ՊՈԱԿ-ը ձեռք է բերել ծրագրով սահմանված հետազոտությունների իրականացման համար պահանջ­վող համապա­տասխան ախտորոշիչ նյութերի հավաքածուներ և մոտակա երեք-չորս ամիսների ընթացքում կիրականացվեն ծրագրով սահմանված փորձա­քննություն­ները:

**Գերակա խնդիրների 15-րդ կետ.**

**Բուսասանիտարական համակարգի բարելավման և մասնագիտական գիտելիքների բարձրացման ծրագրի իրականացում, բուսասանիտարական հաշվառում**

**- բույսերի վնասակար օրգանիզմների հայտնաբերման, նույնականացման և լաբորատոր փորձաքննության մակարդակի բարձացման նպատակով ՀՀ գյուղատնտեսության նախարարության սննդամթերքի անվտանգության պետական ծառայության բուսասանիտարական մասնագետների ուսուցում.**

Բուսասանիտարական համա­կարգի բարելավման և մասնագիտական գիտելիքների բարձրացման աջակցություն» ծրագրով նախատեսված դասընթացների շրջանակներում, ուսուցման 40-ժամյա ծրագրով բույսերի վնասակար օրգանիզմների հայտնաբերման, նույնականացման և լաբորատոր փորձաքննության հմտությունների բարձացման նպատակով վերապատրաստվել են Ծառայության թվով 42 բուսասանիտարիայի գծով մասնագետ-տեսուչներ: Ծրագրով նախատեսված մասնագիտական ուսուցման հետ միաժամանակ մասնագետ-տեսուչները այցելել են նաև սահմանային հսկիչ կետեր և մարզային կենտրոններ: Նույն ծրագրի շրջանակներում մշակվել և 500 օրինակ տպաքանակով տպագրվել է թվով 20 կարանտին վնասակար օրգանիզմների վերաբերյալ տեղեկագիրքը:

**- գյուղատնտեսական գործունեությամբ զբաղվող ֆիզիկական և իրավաբանական անձանց բուսասանիտարական հաշվառում.**

Ծառայության բուսասա­նիտարիայի գծով մասնագետ-տեսուչների կողմից հանրա­պետության ամբողջ տարածքում իրականացվել են գյուղատնտե­սական գործունեությամբ զբաղվող ֆիզիկական և իրավաբանական անձանց բուսասանիտարական հաշվառում:

Հաշվետու ժամանակահատ­վածում հաշվառվել են 502 տնտեսավարող սուբյեկտ, որոնք տեսչության մասնագետների կողմից մուտքագրվել են էլեկտրոնային ՎԵԳԵՓԱՍ (VEGEPAS) տվյալների բազա:

- **բուսասանիտարական հսկողության կազմակերպման և բուսասանիտարական իրավիճակի գնահատման նպատակով բուսասանիտարիայի բնագավառում հաշվառման ենթակա տվյալների հավաքագրում, դասակարգում, պահպանում, բազայի ստեղծում և վարում**.

Բուսասանիտարական հսկո­ղության կազմակերպման և բուսասանիտարական իրավիճակի գնահատման նպատակով բուսասանիտարիայի բնագավառում գործունեություն իրականացնող ֆիզիկական և իրավաբանական անձանց հաշվառման տվյալները հավաքագրվել, դասակարգվել, թարմացվել և պահպանվել են հաշվառման էլեկտրոնային բազայում: